Държавен вестник, бр. 53, 2017 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  53
Чл. 25. (1) При жалби и сигнали, подадени 
срещу решения на комисията или на нейни 
органи, докладчик за тяхното проучване може 
да е само членът на комисията по чл. 3, т. 5 
ЗКФН с изключение на случаите, в които 
е действал като заместник-председател по 
заместване. В тези случаи комисията избира 
докладчик измежду заместник-председателите.
(2) Докладчикът по ал. 1 има всички пра­
вомощия, необходими за провеждането на 
пълна и цялостна проверка, включително:
1. да изисква и получава информация и 
документи по случая;
2. да изисква писмени или устни обяснения 
от всички заинтересувани лица; 
3. да събира други доказателства, допустими 
по Административнопроцесуалния кодекс.
(3) Устните обяснения по ал. 2, т. 2 се 
протоколират и се подписват от лицето, дало 
обясненията.
(4) Всички факти и обстоятелства, събрани 
във връзка с извършваната проверка, могат 
да бъдат използвани единствено за целите 
на разглеждането от комисията на жалбата 
или сигнала.
(5) Докладчикът е длъжен да предприеме 
всички мерки да защити от неразрешено 
използване или разкриване информацията, 
предоставена му във връзка с изпълнението 
на неговите правомощия.
(6) При осъществяване на своите правомо­
щия членът на комисията по чл. 3, т. 5 ЗКФН 
се подпомага от съответните звена съобразно 
функциите им.
(7) В отсъствие на члена на комисията по 
чл. 3, т. 5 ЗКФН правомощията му се изпъл­
няват от заместник-председател на комисията, 
определен със заповед на председателя за 
всеки конкретен случай.
(8) В случаите на подадени жалби и сигнали 
срещу решения на заместник-председателя, 
определен по реда на ал. 7, комисията избира 
за докладчик друг заместник-председател.
Чл. 26. (1) Докладчикът изготвя мотивиран 
доклад по жалбата или сигнала и го предос­
тавя на комисията. 
(2) Докладът се представя най-късно 3 
работни дни преди изтичане на сроковете за 
произнасяне на комисията по жалбата или 
сигнала.
(3) Докладът съдържа:
1. заключението на докладчика относно 
жалбата или сигнала; 
2. доказателствата и други материали, на 
които е основано заключението;
3. други въпроси, които имат отношение 
към или възникват в резултат на извършената 
проверка;
4. при необходимост препоръки относно 
предприемане на мерки във връзка с устано­
вени пропуски или нарушения в работата на 
комисията и нейните органи, включително 
необходимостта от изменение и допълнение 
на нормативните актове, регулиращи финан­
совите пазари.
Чл. 27. (1) Комисията разглежда доклада 
и въз основа на извършеното проучване се 
произнася с решение по съответната жалба или 
сигнал. Органът, чието решение се обжалва, 
не участва в обсъждането и гласуването.
(2) При необходимост комисията пред­
приема действия по промяна в надзорната 
политика и създадената практика по прила­
гане на нормативните актове, които огласява 
съгласно чл. 11.
Чл. 28. (1) Жалби и сигнали срещу поднад­
зорни на комисията лица могат да се подават 
лично или чрез пълномощник в деловодство­
то на комисията. Жалбите или сигналите, 
подадени от служители на поднадзорни на 
комисията лица, се приемат посредством кому­
никационни канали, осигурени от комисията. 
Комисията поддържа актуална информация за 
комуникационните канали на достъпно място 
на нейната страница в интернет.
(2) Жалбите и сигналите по ал. 1 се завеждат 
в специален регистър в дирекция „Деловодство 
и административно обслужване“ и се разпре­
делят за разглеждане от члена по чл. 3, ал. 5 
ЗКФН и съответния заместник-председател.
(3) Заместник-председателят представя 
писмено становище по постъпилата жалба или 
сигнал на члена по чл. 3, т. 5 ЗКФН, както и 
информацията за последващи действия във 
връзка с разглеждане на жалбите и сигналите.
(4) Членът на комисията по чл. 3, т. 5 ЗКФН 
разглежда подадената жалба или сигнал, като 
чл. 25, ал. 2 – 5 се прилагат съответно. При 
необходимост членът на комисията по чл. 3, 
т. 5 ЗКФН може да отправя препоръки по 
смисъла на чл. 26, ал. 3, т. 4.
(5) Отговорът до подателя на жалбата или 
сигнала се изготвя от члена на комисията по 
чл. 3, т. 5 ЗКФН, подпомаган от дирекция 
„Анализи, жалби и преструктуриране“. 
(6) Комисията за финансов надзор пред­
приема действия за защита на личните данни 
на лицата, подали жалбите или сигналите, и 
на лицата, срещу които те са подадени.
(7) Достъп до жалбите и сигналите се 
предоставя само на служителите, за които 
достъпът до тези данни е необходим за изпъл­
нение на служебните им задължения.
(8) Отговорите по жалби и сигнали се 
изпращат на подателите им в срок до 30 дни 
от постъпването им.
(9) При случаи с правна и фактическа 
сложност председателят на комисията може 
да удължи срока по предходната алинея най-
много с 10 календарни дни, освен ако в закон 
не е предвидено друго.
(10) Отговорите по жалби и сигнали се 
изпращат по начина, по който е постъпила 
жалбата, съответно сигналът.